Yil boshidan beri internetda “GM Uzbekistan” avtokorxonasida “Ravon” brendi ostida avtomobillar ishlab chiqarilishi boshlangani haqida turli gaplar yurgandi. Yaqin orada bu gaplarga chek qo‘yiladi: Moskvada 8 oktabrda yangi “Ravon” avtomobil brendi namoyish qilinishi rejalashtirilmoqda. Endi O‘zbekiston avtomobilsozlari MDH davlatlariga o‘z avtomobillarini Ravon brendi ostida eksport qiladilar. MDH davlatlari bozorlariga bu brend ostida dastlab Nexia va Gentra, keyinroq esa Spark va Aveo avtomobillari chiqarilishi kutilmoqda.